open-index/open-wikipedia-markdown huggingface dataset:
కొత్తిమీర కారం

## కావాల్సినవి
* పచ్చిమిర్చి
* చింతపండు
* ఉప్పు
* కొత్తిమీర
* పచ్చిమిర్చి
* ఉప్పు
* వెల్లుల్లి రెబ్బలు

## తయారీ విధానం
రెండు పచ్చిమిర్చి ముక్కలుగా కోసుకొని, శుభ్రం చేసిన కొత్తిమీరను, నాలుగు వెల్లుల్లి రెబ్బలు, ముందుగా నానబెట్టిన కొద్దిపాటి చింతపండును వేసి మెత్తగా మిక్సీ పట్టి, కాస్త ఉప్పు కలుపుకుంటే చాలు. చాలా సులువైన ఎంతో రుచికరమైన కొత్తిమీర కారం తయారు. కొత్తిమీర చిన్న ముక్కలు గా తరుగుకుంటే సులువుగా మిక్సి పట్టొచ్చు.అలాగే చింతపండు బదులు నిమ్మకాయ రసం కూడా కలుపుకోవచ్చు, దేని రుచి దానిదే.. ఇడ్లీ, అట్టు, పునుగులు లాంటి మినప పదార్థాలకు బాగా రుచిగా ఉంటుంది. ఎప్పటికప్పుడు చేసుకుంటేనే బావుంటుంది. ఉప్పు, చింతపండు చాలా తక్కువగా వేసుకోవాలి.

## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు

వర్గం:వంటలు
వర్గం:శాకాహార వంటలు
వర్గం:రోటి పచ్చళ్ళు‎
శ్రీ చైతన్య విద్యాసంస్థలు

**శ్రీ చైతన్య విద్యాసంస్థలు** తెలుగు రాష్ట్రాలకు చెందిన ప్రముఖ విద్యాసంస్థలు. ఇది 1986లో విజయవాడలో బాలికల జూనియర్ కళాశాల స్థాపనతో ప్రారంభించింది. ఈ సంస్థ స్థాపకులు, మార్గనిర్దేశకులు అయిన డాక్టర్ బి.యస్.రావు గారు, డాక్టర్ ఝాన్సీ లక్ష్మీబాయి గారు వైద్య వృత్తిలో బాగా రాణించి ఇంటర్మీడియట్ విద్య కొరకు ఒక కొంగ్రొత్త ఒరవడిమీద దృష్టి సారించాలని నిర్ణయించుకున్నారు. వీరు ప్రవేశపెట్టిన ప్రణాళికా బద్ధమైన విధానం ఆంధ్రప్రదేశ్ విద్యా ముఖచిత్రాన్నే మార్చివేసింది. బోధనలోనూ, సిబ్బంది నిర్వహణలోనూ మరింత మెరుగైన విధానాన్ని ప్రవేశ పెట్టడంతో రాష్ట్రంలోని ప్రీయూనివర్సిటీ స్థాయి విద్యలో ఒక నూతన అధ్యాయం ప్రారంభమైంది.

## 56మంది విద్యార్థులతో తొలి బ్రాంచ్
డాక్టర్ బొప్పన సత్యనారాయణరావు (బి.యస్.రావు) శ్రీ చైతన్య జూనియర్ కాలేజీని కేవలం 56మంది విద్యార్థులతో విజయవాడలో 1986లో ప్రారంభించారు. తొమ్మిదేళ్ల వరకు ఈ విద్యాసంస్థ ఎలాంటి విస్తరణకు నోచుకోలేదు. విద్యార్థులు మాత్రం వెయ్యిమందికి పెరిగారు. 1995 నుంచే ఈ విద్యాసంస్థ విస్తరించటం ఆరంభమైంది. ఒకేఒక బ్రాంచ్‌తో ఆరంభమైన ఈ విద్యావ్యవస్థ నేడు 300 బ్రాంచ్‌లతో దేశవ్యాప్తంగా విస్తరించింది. ఆయనకు ఈ సంస్థను ఏర్పాటుచేయాలనే ఆలోచన ఎలా వచ్చింది అంటే.. డాక్టర్ సత్యనారాయణ ఇరాన్ నుంచి ఇండియాకు వచ్చి తన కుమార్తెల (సీమ, సుష్మ) ఉన్నత చదువుల కోసం బాలికల కాలేజీని వెతికారు. సరైన కాలేజీ ఒక్కటి కూడా కనిపించలేదు. అలాంటి నిరీక్షణ నుంచే ఆయన ఈ విద్యాసంస్థను ఏర్పాటుచేయటం జరిగింది. 

## ఇంటర్ నుంచి పునాది..
ఇంటర్ నుంచి విద్యార్థుల భవిష్యత్తుకు పునాది వేయటం అనేది శ్రీ చైతన్య విద్యాసంస్థల తన ప్రత్యేకతగా నిలుపుకుంది. పదవ తరగతిలో మంచి మార్కులు స్కోర్ చేసిన విద్యార్థులను గుర్తించి.. వారికి ఇంటర్ నుంచి చక్కటి పునాది వేసేందుకు సమాయత్తమయ్యేటట్లు ఈ విద్యావ్యవస్థను ఆయన తీర్చిదిద్దారు. పదవ తరగతి నుంచి ఇంటర్‌కు వెళ్లటం అనేది విద్యార్థి దశలో కీలక మలుపు. అందుకే ఈ మలుపునే ఆయన వ్యాపార విస్తరణకు అవకాశంగా మలుచుకున్నారు. విద్యార్థులు వెనుకబడినట్లయితే వారిని గుర్తించి వారికి ప్రత్యేక శిక్షణ ఇస్తారు.

## సరిహద్దులు దాటి విస్తరణ
శ్రీ చైతన్య విద్యాసంస్థలు ఆంధ్రప్రదేశ సరిహద్దులు దాటి విస్తరించటం అనేది 2004 నుంచి ఆరంభమైంది. ఢిల్లీ, హిమాచల్‌ప్రదేశ్, కర్నాటకలలో దీని బ్రాంచ్‌లు ఏర్పడ్డాయి. 2006 నుంచి ఐఐటి-జెఇఇ, ఎఐఇఇఇ, పిఎంటి కోచింగ్ సెంటర్లు హిమాచల్‌ప్రదేశ్, చండీగఢ్, జార్ఖండ్, మధ్యప్రదేశ్ రాష్ట్రాలలో ఏర్పాటుచేశారు.

## మూలాలు
జువ్వ

**జువ్వ ** 2018 లో విడుదలైన తెలుగు చిత్రం.
## కథ
బ‌స‌వ‌రాజు (అర్జున్‌) ఓ ఉన్మాది. చ‌దువుకునే వ‌య‌సులో ఉన్న శ్రుతి (పాల‌క్ ల‌ల్వాని)పై మ‌న‌సు ప‌డ‌తాడు. ఆమెను ప్రేమిస్తున్నానంటూ ఆమె వెంట ప‌డ‌తాడు. ఆమె చదివే స్కూల్ టీచ‌ర్‌ను శ్రుతి కోసం చంపి జైలుకెళ్తాడు. బ‌స‌వ‌రాజు కార‌ణంగా త‌న కూతురికి ఎప్ప‌టికైనా ప్ర‌మాద‌మేన‌ని గ్ర‌హించిన ఆమె తండ్రి ఆమెను దూరంగా పెంచి పెద్ద చేస్తాడు. ఈలోపు బ‌స‌వ‌రాజు త‌న జైలు శిక్ష‌ను పూర్తి చేసుకుని బ‌య‌ట‌కు వ‌చ్చి శ్రుతి కోసం వెత‌క‌డం మొద‌లు పెడ‌తాడు. ఈలోపు శ్రుతికి రానా (రంజిత్) ప‌రిచయం అవుతాడు. శ్రుతికి ఉన్న స‌మ‌స్య‌ను తెలుసుకున్న రానా ఆమె కోసం ఏం చేశాడ‌నేదే మిగిలిన కథ.

## తారాగణం
*ర‌ంజిత్‌
*పాల‌క్ ల‌ల్వాని
*అలీ
*స‌ప్త‌గిరి
*పోసాని కృష్ణ మురళి
*రఘు బాబు
*మురళీ శర్మ
*ప్ర‌భాక‌ర్

## సాంకేతికవర్గం
*నిర్మాణ సంస్థ: సొమ్మి ఫిలింస్‌
*క‌థ‌, మాట‌లు: ఎమ్‌.ర‌త్నం
*కూర్పు: కోట‌గిరి వెంక‌టేశ్వ‌ర‌రావు, త‌మ్మిరాజు
*సంగీతం: ఎం.ఎం.కీర‌వాణి
*ఛాయాగ్ర‌హ‌ణం: సురేష్ రుగుతు
*నిర్మాత‌: భ‌ర‌త్ సోమి
*ద‌ర్శ‌క‌త్వం: త‌్రికోటి

## మూలాలు

## బయటి లంకెలు
*చిత్ర సమీక్ష
*యూటూబ్ లో చిత్ర ప్రచార చిత్రం

వర్గం:2018 తెలుగు సినిమాలు
రా..రా..

thumb|సినిమా పోస్టర్
**రా..రా.. ** 2018లో విడుదలైన తెలుగు చిత్రం.
## కథ
వ‌ంద సినిమాల్లో 99 సినిమాలు విజయం సాధించిన ప్రఖ్యాత దర్శకుడు త‌న‌యుడు రాజ్‌కిర‌ణ్‌ (శ్రీకాంత్‌) .. త‌న తండ్రిలా ద‌ర్శ‌కుడు కావాల‌నుకుంటాడు. అయితే రాజ్‌కిర‌ణ్ చేసిన తొలి మూడు సినిమాలు బాక్సాఫీస్ వ‌ద్ద ఘోర ప‌రాజ‌యాన్ని చ‌విచూస్తాయి. దాంతో అత‌ని తండ్రి గుండెపోటుతో మ‌ర‌ణిస్తే.. త‌ల్లి ఆసుప‌త్రి పాల‌వుతుంది. త‌ల్లి బ్ర‌త‌కాలంటే ఎలాగైనా హిట్ సినిమా చేయాల‌నుకుంటాడు రాజ్‌కిర‌ణ్‌. అందుక‌ని, హార‌ర్ సినిమా తీసి విజయం సాధించాల‌ని అనుకుంటాడు. మంచి హార‌ర్ క‌థ కోసం ఓ పురాత‌న భ‌వంతిలోకి అడుగుపెడ‌తాడు. త‌నకు తోడుగా త‌న స్నేహితుల‌ను కొంత మందిని మాత్ర‌మే ఆ బంగ‌ళాలోకి తీసుకెళ‌తాడు. అప్ప‌టికే ఆ బంగ‌ళాలో కొన్ని ఆత్మ‌లు (ర‌ఘుబాబు, అలీ,హేమ మ‌రికొంద‌రు) తిరుగుతుంటాయి. వీరిని భ‌య‌పెట్టి ఇంట్లో నుండి వెళ్ల‌గొట్టాల‌ని ప్ర‌య‌త్నించి విఫ‌ల‌మవుతాయి. చివ‌ర‌కు రాజ్‌కిర‌ణ్ టీంతో పందెం కాశీ అందులో కూడా ఓడిపోయి బంగ‌ళా విడిచి పెట్టి వెళ్లిపోతాయి. అయితే అదే స‌మ‌యంలో అస‌లు క‌థ మొద‌ల‌వుతుంది. ఆ మలుపు ఏంటి? అనేది మిగిలిన కథలో భాగం.

## తారాగణం
*శ్రీకాంత్ (నటుడు)
*నాజియా
*సీతా నారాయ‌ణ‌
*రఘు బాబు
*ఆలీ
*హేమ‌
*అదుర్స్ ర‌ఘు
*పోసాని కృష్ణ మురళి
## సాంకేతికవర్గం
*నిర్మాణ సంస్థః విజి చెర్రీస్ విజ‌న్‌
*సంగీతం: ర‌్యాప్ రాక్ ష‌కీల్
*ఛాయాగ్ర‌హ‌ణం: పూర్ణ‌
*నిర్మాత‌: ఎం.విజ‌య్‌
*ద‌ర్శ‌క‌తం: విజి చరిష్ యూనిట్

## మూలాలు

## బయటి లంకెలు

వర్గం:2018 తెలుగు సినిమాలు
ఇది నా లవ్‌స్టోరీ

**ఇది నా లవ్‌స్టోరీ ** 2018 ఫిబ్రవరి 14 న విడుదలైన తెలుగు చిత్రం.
## కథ
అభిన‌య‌ (ఓవియా) ఒంటరిగా ఉన్న స‌మ‌యంలో ఆమె ఇంట్లోకి ప్ర‌వేశించాడ‌నే అభియోగంతో అభిరాం (త‌రుణ్‌) ని అరెస్ట్ చేస్తారు పోలీసులు. పోలీసుల‌కు త‌న క‌థ‌ను చెప్ప‌డం మొదలు పెట్టడంతో అస‌లు సినిమా మొద‌లువుతుంది. యాడ్ ఏజెన్సీలో క్రియేటివ్ హెడ్ అయిన అభిరాం.. త‌న చెల్లెలు కాబోయే భర్త అమ‌ర్, ఆమె చెల్లెలు డా.శృతిని చూడటానికి అర‌కు వెళ‌తాడు. అక్క‌డ డా.శృతి (ఓవియా) ని క‌లుస్తాడు. ఒంటిరిగా ఉన్న ఇద్ద‌రూ త‌మ ప్రేమ‌క‌థ‌ల‌ను ఒక‌రికొక‌రు చెప్పుకుంటారు. మ‌హి (ఓవియా) తో త‌న ప్రేమ ఎలా మొద‌లైంది? ఎందుకు విడిపోయామ‌ని అభిరాం చెబితే... జోసెఫ్‌ ( త‌రుణ్‌) తో త‌నెందుకు విడిపోయాన‌నే, త‌న ప్రేమ‌క‌థ‌ను శృతి.. అభిరాంకు చెబుతుంది. అయితే అనుకోకుండా డా.శృతి స్థానంలో వేరే అమ్మాయి అభిన‌య ఉంద‌నే నిజం అభిరాం తెలుసుకుంటాడు. అస‌లు అభిన‌య ఓ రోగి అని.. డా.శృతిని క‌లుసుకోవ‌డానికి ఆమె ఇంటికి వ‌చ్చి ఆమె స్థానంలో అభిరాంకు ప‌రిచ‌య‌మైంద‌నే నిజం తెలుస్తుంది. ఆ విష‌యం తెలుసుక‌న్న అభిరాం ఏం చేస్తాడు? అస‌లు అభిరాంపై అభిన‌య పోలీసుల‌కు ఎందుకు ఫిర్యాదు చేస్తుంది. ఇంత‌కు అభిన‌యలోని మాన‌సిక రోగం ఏమిటి? అనే విష‌యాల‌ను మిగిలిన కథలో భాగం.
thumb|265x265px|నువ్వే కావాలి లో తరుణ్

## తారాగణం
*తరుణ్‌
*ఓవియా
*ఖయ్యూం
*పుణ్యమూర్తుల చిట్టిబాబు
*జగదీష్‌
*అనిల్‌

## పాటల జాబితా
*ఏ నిమిషం లో, కార్తీక్ , 
*ఈ వెయిటింగ్ , శక్తి శ్రీ గోపాలన్ 
*ఊహ ల లా , రంజిత్, గోవింద్
*ఆ దేవుడు , విజయ్ ప్రకాష్, పద్మలత 
*ఏదో ఏదో , నరేశ్ అయ్యర్,ప్రియ హిమేష్ 
*నా హృదయంలో , అభయ్ జోధు పుర్కర్

## సాంకేతికవర్గం
*నిర్మాణ సంస్థ‌: రామ్ ఎంట‌ర్‌టైన‌ర్స్‌
*సంగీతం: శ‌్రీనాథ్ విజ‌య్‌,
*ఎడిటర్‌: శంకర్‌
*సినిమాటోగ్రఫీ: క్రిస్టోపర్‌ జోసెఫ్‌
*నిర్మాత: ఎస్‌.వి.ప్రకాష్‌
*దర్శకత్వం: రమేష్‌ - గోపి

## మూలాలు

## బయటి లంకెలు
*  
వర్గం:2018 తెలుగు సినిమాలు
వర్గం:తరుణ్ నటించిన సినిమాలు
ఎస్.ఎ.చంద్రశేఖర్

**ఎస్.ఎ.చంద్రశేఖర్** ఒక భారతీయ చలనచిత్ర దర్శకుడు, నిర్మాత, నటుడు, రచయిత. ఇతడు ముఖ్యంగా తమిళ చిత్రాలకు పనిచేశాడు. ఇతడు సట్టం ఒరు ఇరుత్తరై (1981) అనే తమిళ సినిమాకు తొలిసారిగా దర్శకత్వం వహించాడు. ఇతడు వేట్రి, నాన్ సిగప్పు మనిధన్, ముత్తం, సట్టం ఒరు ఇరుత్తరై వంటి అనేక విజయవంతమైన సినిమాలను తీశాడు.

## వ్యక్తిగత జీవితం
ఎస్.ఎ.చంద్రశేఖర్ తమిళనాడు రాష్ట్రంలోని, రామేశ్వరం నగరంలోని "తంగచిమదం" అనే ప్రాంతానికి చెందినవాడు. ఇతడు కర్ణాటక సంగీత కళాకారిణి శోభను వివాహం చేసుకున్నాడు. ఆమె కూడా కొన్ని సినిమాలకు దర్శకత్వం వహించింది. కొన్ని సినిమాలలో పాటలు పాడింది. కొన్ని సినిమాలకు కథను సమకూర్చింది. ఇతని కుమారుడు విజయ్ కూడా తమిళ సినిమా నటుడు, గాయకుడు. ఇతని దర్శకత్వంలో వెలువడిన "నాలయ తీర్పు" అనే సినిమాతో విజయ్ వెండితెర జీవితాన్ని ప్రారంభించాడు. ఇతని కుమార్తె విద్య రెండేళ్ల వయసులోనే మరణించింది. ఇతని సమీప బంధువులు ఎస్.ఎన్.సురేందర్ నేపథ్య గాయకుడిగా, విక్రాంత్ నటుడిగా సినిమాలలో పనిచేస్తున్నారు.

## సినిమా రంగం
ఇతడు తమిళ, తెలుగు, కన్నడ, హిందీ భాషలలో 70కి పైగా సినిమాలకు దర్శకత్వం వహించాడు. నిర్మాతగా ఏడు చలన చిత్రాలను నిర్మించాడు. 17 తమిళ సినిమాలకు కథను అందించాడు. 44 సినిమాలకు స్క్రీన్‌ప్లే వ్రాశాడు. అంతే కాక 15 సినిమాలలో నటించాడు కూడా. ఇతడు తెలుగులో "చట్టానికి కళ్లులేవు", "బలిదానం", "పల్లెటూరి మొనగాడు", "దేవాంతకుడు", "దోపిడి దొంగలు", "ఇంటికో రుద్రమ్మ" సినిమాలకు దర్శకత్వం వహించాడు. ఇతని సినిమాలలో విజయ కాంత్, విజయ్, రజనీకాంత్, చిరంజీవి, శోభన్ బాబు, విష్ణువర్ధన్, అంబరీష్, శంకర్ నాగ్, మిథున్ చక్రవర్తి, జితేంద్ర, ధనుష్ మొదలైన హీరోలు నటించారు. విజయశాంతి, రోహిణి, త్రిష, ముచ్చర్ల అరుణ, ఆరతి, మేఘనా నాయుడు, రాధిక, పూనమ్ కౌర్, రంభ, ప్రియాంక చోప్రా, అభిరామి, మీనా, సిమ్రాన్ మొదలైన నటీమణులు ఇతని సినిమాల్లో నటించారు. ఇతడు ఎక్కువగా విజయకాంత్, విజయ్‌లతో సినిమాలు తీశాడు. ఇతని కుమారుడు విజయ్ ఇతని దర్శకత్వంలో 16 పైచిలుకు సినిమాలలో నటించాడు. ఎస్. శంకర్, ఎం.రాజేష్, పొన్‌రామ్‌, రజినీ మురుగన్ తదితరులు ఇతని వద్ద సహాయకులుగా పనిచేసి ఆ తరువాత దర్శకులుగా రాణించారు.

## వివాదాలు
ఇతడు ఒక ఆడియో రిలీజింగ్ ఫంక్షన్‌లో వివాదాస్పద వ్యాఖ్యలు చేసి వార్తలకెక్కాడు. తిరుపతి దేవస్థానంలో ప్రజలు దేవునికి ముడుపుల పేరుతో లంచం ఇస్తున్నారని, భగవంతుడు భక్తుల కోరికలన్నీ తీర్చేటట్టయితే ఇక ఎవరూ చదువుకోవలసిన అవసరం లేదని ఇతడు చేసిన వ్యాఖ్యలు దుమారం లేపాయి. హిందు మున్నాని అనే సంస్థ ఇతని వ్యాఖ్యలు హిందువుల మనోభావాలను దెబ్బతీసేవిగా ఉన్నాయని, ఇతనిపై చర్యలు తీసుకోవాలని పోలీస్ కమీషనర్‌కు ఫిర్యాదు చేసింది. పోలీసులు ఎటువంటి చర్యలు తీసుకోకపోవడంతో హిందూ మున్నాని హైకోర్టును ఆశ్రయించింది. హైకోర్ట్ న్యాయాధికారి ఇతనిపై కేసు నమోదు చేయవలసిందిగా పోలీసులను ఆదేశించాడు.
thumb|చట్టానికి కళ్ళులేవు

## ఫిల్మోగ్రఫీ

## గుర్తింపు
ఇతడు సినిమా రంగానికి చేసిన సేవలకు గుర్తింపుగా అమెరికాలోని ఇంటర్నేషనల్ తమిళ్ యూనివర్సిటీ ఇతనికి గౌరవ డాక్టరేట్‌ను ప్రదానం చేసి గౌరవించింది. 

## బయటి లింకులు
* 

## మూలాలు

వర్గం:తమిళ సినిమా దర్శకులు
వర్గం:జీవిస్తున్న ప్రజలు
వర్గం:భారతీయ సినిమా దర్శకులు
వర్గం:తెలుగు సినిమా దర్శకులు
వర్గం:హిందీ సినిమా దర్శకులు
వర్గం:కన్నడ సినిమా దర్శకులు
వర్గం:తమిళ సినిమా కథా రచయితలు
వర్గం:తమిళ సినిమా నిర్మాతలు
ధమ్

**ధమ్** 2003 జూలై 25న విడుదలైన తెలుగు చలనచిత్రం. రాజు వూపాటి దర్శకత్వం వహించిన ఈ చిత్రంలో జగపతి బాబు, సోనియా అగర్వాల్, సోని రాజ్, చలపతి రావు, బ్రహ్మానందం, ఆలీ, వేణుమాధవ్ ముఖ్యపాత్రలలో నటించగా, రమణ గోగుల సంగీతం అందించారు.

## నటవర్గం

* జగపతి బాబు 
* సోనియా అగర్వాల్ - పూజ
* నేహా మెహతా
* నందమూరి చైతన్య కృష్ణ 
* అనిల్ 
* రవితేజ్ 
* విక్రం 
* బ్రహ్మానందం 
* ఆలీ
* వేణుమాధవ్
* అవినాష్ (నీలకంఠం)
* చలపతి రావు 
* సత్య ప్రకాష్ (సత్య) 
* మల్లికార్జునరావు
* సుమన్ శెట్టి
* నర్సింగ్ యాదవ్
* జూనియర్ రేలంగి - పూజ తండ్రి
* సోని రాజ్
* మధుమిత
* ఉమ 
* రాధికా వర్మ
* కవిత
* పావలా శ్యామల

## పాటల జాబితా
చల్లగాలికి, రచన: సురేంద్ర కృష్ణ, గానం. హరిహరన్ , నందిత

అయ్యోరామా, రచన: ఆర్.డీ.ఎస్.ప్రకాష్ , గానం.కౌసల్య

నెల్లూరు నెరజాన , రచన: కందికొండ , గానం.రమణ గోగుల , నందిత

మారు మారు మల్లెలు, (బిట్) రచన: వేటూరి సుందర రామమూర్తి, గానం.రాజేష్

చల్లగాలికి (బిట్) రచన: సురేంద్ర కృష్ణ, గానం.హరిహరన్, నందిత

ఫ్రెండ్ షిప్, రచన: సురేంద్ర కృష్ణ,గానం. రమణ గోగుల

అద్దిరబన్న, రచన: సురేంద్ర కృష్ణ, గానం.శంకర్ మహదేవన్ , కె ఎస్ చిత్ర

ఫ్రెండ్ షిప్ , రచన: సురేంద్ర కృష్ణ, గానం.రాజేష్ కృష్ణన్ , నందిత.

## సాంకేతిక వర్గం
* కథ, చిత్రానువాదం, దర్శకత్వం:రాజు వూపాటి
* నిర్మాత: మోహనరాధ, కిషోర్ బాబు, రాధిక శరత్‌కుమార్ (సమర్పణ)
* రచన: నాగరాజు, సంపత్ (మాటలు)
* సంగీతం: రమణ గోగుల
* ఛాయాగ్రహణం: ఎస్. అరుణ్ కుమార్
* కూర్పు: మార్తాండ్ కె. వెంకటేష్
* నిర్మాణ సంస్థ: రాడన్ మీడియావర్క్స్ ప్రై. లి.

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:జగపతి బాబు నటించిన సినిమాలు
వర్గం:చలపతి రావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:2003 తెలుగు సినిమాలు
కాదంబరి కిరణ్

**కాదంబరి కిరణ్** ఒక తెలుగు నటుడు. ఎక్కువగా హాస్యప్రధానమైన, సహాయ పాత్రల్లో నటించాడు. 270 కి పైగా సినిమాల్లో నటించాడు. టీవీ కార్యక్రమాల్లో కూడా నటిస్తున్నాడు. *మనం సైతం* అనే సంస్థ ఏర్పాటు చేసి దాని ద్వారా పలు సేవా కార్యక్రమాలు నిర్వహిస్తున్నాడు. మూవీ ఆర్టిస్ట్స్ అసోసియేషన్ సభ్యుడిగా కూడా ఉన్నాడు.

## వ్యక్తిగత జీవితం
కాకినాడలో జన్మించిన ఈయన 1973 లో హైదరాబాదులో ఉన్న మేనమామల దగ్గర చదువుకోవడానికి వచ్చాడు. నటనపై ఆసక్తితో మొదటగా నాటకాల్లో పాల్గొనేవాడు. 1986 లో టీవీ రంగంలో ప్రవేశించాడు. *లవ్ అట్ ఫస్ట్ సైట్* అనే ధారావాహికను నిర్మించి దర్శకత్వం వహించాడు. అది విజయవంతం కావడంతో టీవీలో అన్ని విభాగాల్లో పనిచేశాడు.

## సినిమాలు
మొదటగా రామ్ గోపాల్ వర్మ దర్శకత్వంలో వచ్చిన శివ లో ఓ చిన్నపాత్రలో నటించాడు. జంధ్యాల దర్శకత్వంలో వచ్చిన ప్రేమ జిందాబాద్ అనే చిత్రంలో కూడా నటించాడు.

* శివ
* ప్రేమ జిందాబాద్
* బావా బావా పన్నీరు
* అమ్మ నాన్న ఓ తమిళ అమ్మాయి
* అల్లరి రాముడు (2002)
* దేశముదురు
* అదిరిందయ్యా చంద్రం (2005)
* అత్తారింటికి దారేది
* చండీ (2013)
* కొరియర్ బాయ్ కళ్యాణ్ (2015)
* భమ్ బోలేనాథ్ (2015)
* సన్నాఫ్ సత్యమూర్తి
*మూడు ముక్కల్లో చెప్పాలంటే (2015)
* శ్రీమంతుడు
* గోవిందుడు అందరివాడేలే
* ఆలస్యం అమృతం (2010)
* అనగనగా ఓ కుర్రాడు
* అత్తిలి సత్తిబాబు ఎల్. కె. జి
* అదిరిందయ్యా చంద్రం
* మిస్టర్ పెళ్ళికొడుకు
* కెవ్వు కేక
* ఇంట్లో దెయ్యం నాకేం భయం (2016)
* ఈ మాయ పేరేమిటో (2018)
*కర్త కర్మ క్రియ (2018)
* నారప్ప (2021)
*భీమ్లా నాయక్ (2022)
*అశోకవనంలో అర్జున కల్యాణం (2022)
* లక్కీ లక్ష్మణ్ (2022)
* ధమ్ కీ (2023)
* లవ్ యూ రామ్ (2023)
* గేమ్ ఛేంజర్ (2025)
* కథా కమావీషు (2025)
* అనగనగా ఒకరాజు (2026)

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
ప్రీతి ఝంగియాని

**ప్రీతి ఝంగియాని** ఒక భారతీయ చలనచిత్ర నటి, మోడల్. ఈమె పేరును **ప్రీతి జింగానియా**గా, **ప్రీతి జింగ్యాని**గా సినిమా టైటిల్స్‌లో పేర్కొన్నారు.

## విశేషాలు
ప్రీతి ఝంగియాని ముంబైలో ఒక సింధీ కుటుంబంలో జన్మించింది. ఈమె మొదటి సారి రాజశ్రీ ప్రొడక్షన్స్ వారి "యే హై ప్రేమ్" మ్యూజిక్ ఆల్బంలో అబ్బాస్‌తో కలిసి నటించింది. ఈ ఆల్బం ఈమె, అబ్బాస్ ఇద్దరితో పాటు ఆల్బం గుర్తుగా వాడిన కోలాకు పేరు తెచ్చిపెట్టింది. తరువాత ఈమె నిర్మా శాండల్ సోప్ ప్రకటనలో నటించింది. తరువాత అనేక ప్రకటనలలో మోడల్‌గా కనిపించింది. 

ఈమె మలయాళ సినిమా "మళవిల్లు"తో సినిమా రంగ ప్రవేశం చేసింది. ఆ తర్వాత ఈమె ప్రశాంత్ తో *హలో* అనే తమిళ సినిమాలో, పవన్ కళ్యాణ్ తో తమ్ముడు అనే తెలుగు సినిమాలలో నటించింది. 2000 సంవత్సరంలో "మొహబ్బతే" సినిమాతో బాలీవుడ్లో అడుగుపెట్టింది. ఆమె తరువాత హిందీ సినిమా "ఆవారా పాగల్ దీవానా" అనే కామెడీ సినిమా. ఈమె ఇంకా కన్నడ, పంజాబీ, ఉర్దూ, బెంగాలీ, రాజస్థానీ సినిమాలలో నటించింది. 

ఈమె ఆదిత్య చోప్రా, అరుణ్ ప్రసాద్, ఎస్. ఎస్. రాజమౌళి, శ్రీను వైట్ల, బి.గోపాల్, రవిరాజా పినిశెట్టి, దినేష్ బాబు, కె.సెల్వ భారతి,అర్జున్ సబ్లోక్, విక్రం భట్, మనోజ్ అగర్వాల్, రవి దీవాన్, టిన్నూ వర్మ, జె.పి.దత్తా, మాధుర్ భండార్కర్, శ్రీను యరజాల, శివమణి, కీర్తి కుమార్, సౌరభ్ శుక్లా, జై ప్రకాష్, గ్లెన్ బ్లారెట్టో, అంకుష్ మొహ్లా, ముస్తఫా ఇంజనీర్, హృదయ్ శెట్టి, అనంత్ మహదేవన్, వర ముళ్ళపూడి, జయతీర్థ, గౌతం అనిల్ నాగరథ్ మొదలైన దర్శకుల సినిమాలలో నటించింది.

ఈమె పవన్ కళ్యాణ్, ప్రశాంత్, అమితాబ్ బచ్చన్, షారుఖ్ ఖాన్, నందమూరి బాలకృష్ణ, మోహన్ బాబు, అక్కినేని నాగార్జున, సైఫ్ అలీ ఖాన్, హృతిక్ రోషన్, అక్షయ్ కుమార్, సునీల్ శెట్టి, గోవిందా, సంజయ్ దత్, జాకీ ష్రాఫ్, అజయ్ దేవగణ్, రాజేంద్ర ప్రసాద్, జె. డి. చక్రవర్తి, ఉపేంద్ర, జూనియర్ ఎన్.టి.ఆర్, అల్లరి నరేష్ వంటి నటులతో కలిసి పనిచేసింది.

ఈమె సహీ దంధే గలత్ బందే అనే హిందీ సినిమాను స్వంతంగా నిర్మించి బాలీవుడ్ మహిళా నిర్మాతల సమూహంలో చేరింది. ఈమె 2013 తర్వాత వివాహం, సంతానం కారణంగా కొంతకాలం సినిమాలకు దూరంగా ఉండి 2017లో పునఃప్రవేశం చేసింది.

## పురస్కారాలు
ఈమె నటించిన రాజస్థానీ సినిమా "తావ్‌డొ ద సన్‌లైట్"లో ఈమె నటనకు రాజస్థానీ ఇంటర్నేషనల్ ఫిలిం ఫెస్టివల్‌(RIFF)లో ఉత్తమ నటి అవార్డును గెలుచుకుంది.  2017లో జరిగిన రాజస్థాన్ ఫిలిం ఫెస్టివల్‌లో ఉత్తమ నటిగా ప్రత్యేక జ్యూరీ అవార్డును కైవసం చేసుకుంది.

## వ్యక్తిగత జీవితం
మేనకా ఝంగియాని, గోబింద్ ఝంగియానిలు ఈమె తల్లిదండ్రులు. ఈమె 2008, మార్చి 23న నటుడు, దర్శకుడు అయిన పర్వీన్ దబస్‌ను వివాహం చేసుకుంది. 2011లో జయ్‌వీర్, 2016లో దేవ్ అనే ఇద్దరు మగ పిల్లలకు జన్మనిచ్చింది. ఈమె తన కుటుంబంతో ముంబైలోని బాంద్రా అనే ప్రదేశంలో నివసిస్తున్నది.

## ఫిల్మోగ్రఫీ

## ఇవికూడా చూడండి
* భారతీయ సినిమా నటీమణులు

## మూలాలు

## బయటి లింకులు

*
తెలంగాణ రాష్ట్ర విశిష్ట మహిళా పురస్కారాలు-2018

**తెలంగాణ రాష్ట్ర విశిష్ట మహిళా పురస్కారం** తెలంగాణ రాష్ట్ర మహిళా, శిశు సంక్షేమ శాఖ, తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు అందజేసే పురస్కారం. గౌరమ్మను గంగలో పూజించే బతుకమ్మ సాక్షిగా.. దుర్గమ్మను నైవేద్యంతో పూజించే బోనం సాక్షిగా.. స్త్రీలను గౌరవించుకోవడం, సత్కరించుకోవడం తెలంగాణ రాష్ట్ర సంప్రాదాయం. స్వతంత్ర భారతంలో ఏ రాష్ట్రంలో లేని విధంగా తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు ప్రత్యేక పురస్కారాలు అందజేస్తుంది.

2018 పురస్కారాల్లో భాగంగా వివిధ రంగాల్లో సత్తా చాటుతున్న తెలంగాణ రాష్ట్రానికి చెందిన ప్రతిభామూర్తుల్లో 17 కేటగిరీలకుగాను 20 మందిని రాష్ట్ర ప్రభుత్వం ఉత్తమ మహిళలుగా ఎంపిక చేసింది. వీరికి 2018, మార్చి 8న అంతర్జాతీయ మహిళా దినోత్సవం రోజున హైదరాబాద్ లోని లలిత కళా తోరణంలో లక్ష రూపాయల నగదు పురస్కారంతో సత్కరించడం జరిగింది. ఈ కార్యక్రమంలో మహిళా, శిశుసంక్షేమశాఖ మంత్రి తుమ్మల నాగేశ్వరరావు, హోంమంత్రి నాయిని నర్సింహారెడ్డి, నిజామాబాద్ ఎం.పి కల్వకుంట్ల కవిత, హోంమంత్రి నాయిని నర్సింహారెడ్డి, తుమ్మల నాగేశ్వరరావు, ప్రణాళిక బోర్డు ఉపాధ్యక్ష్యుడు సింగిరెడ్డి నిరంజన్‌ రెడ్డి, ఎస్.సి కార్పొరేషన్ చైర్మన్ పిడమర్తి రవి, సాంస్కృతిక సారథి చైర్మన్, ఎమ్మెల్యే రసమయి బాలకిషన్, డిప్యూటీ స్పీకర్ పద్మా దేవేందర్ రెడ్డి లతో పాటు ప్రభుత్వ సలహాదారులు కె.వి. రమణాచారి, దేశపతి శ్రీనివాస్, సాంస్కృతిక సారథి చైర్మన్, ఎమ్మెల్యే రసమయి బాలకిషన్, మహిళా సంక్షేమశాఖ ముఖ్యకార్యదర్శి ఎం జగదీశ్, డైరెక్టర్ విజయేంద్ర బోయి, సాంస్కృతికశాఖ డైరెక్టర్ మామిడి హరికృష్ణ, మహిళా కార్పొరేషన్ డైరెక్టర్ నిర్మల, రంగారెడ్డి జెడ్పీ చైర్‌పర్సన్ ప సునీతా మహేందర్‌రెడ్డి, ఖమ్మం జిల్లా పరిషత్ చైర్‌పర్సన్ కవిత, వరంగల్ జిల్లా పరిషత్ చైర్‌పర్సన్ జి. పద్మ, బీసీ కార్పొరేషన్ చైర్మన్ బి.ఎస్.రాములు, నగర మేయర్ సతీమణి బొంతు శ్రీదేవి తదితరులు పాల్గొని పురస్కారాలు అందజేశారు.

## పురస్కార గ్రహీతలు

## ఇవికూడా చూడండి
# తెలంగాణ రాష్ట్ర విశిష్ట మహిళా పురస్కారాలు-2017
# తెలంగాణ రాష్ట్ర విశిష్ట మహిళా పురస్కారాలు-2019
# తెలంగాణ రాష్ట్ర విశిష్ట మహిళా పురస్కారాలు-2020

## మూలాలు

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు
వర్గం:పురస్కార గ్రహీతలు
శంభు

**శంభు** 2003 జూలై 25న విడుదలైన తెలుగు చలనచిత్రం. సురేష్ వర్మ దర్శకత్వం వహించిన ఈ చిత్రంలో ఆర్యన్ రాజేష్, సారిక, చంద్రమోహన్, చిత్రం శ్రీను, వేణుమాధవ్, రామిరెడ్డి, తెలంగాణ శకుంతల, విజయ నరేష్ ముఖ్యపాత్రలలో నటించగా, ఇళయరాజా సంగీతం అందించారు.

## నటవర్గం
* ఆర్యన్ రాజేష్
* సారిక
* శ్రీనివాస రెడ్డి
* బ్రహ్మానందం
* గిరిబాబు
* చంద్రమోహన్
* చిత్రం శ్రీను
* వేణుమాధవ్
* రామిరెడ్డి
* తెలంగాణ శకుంతల
* విజయ నరేష్
* రఘు బాబు
* జెన్నీ
* రఘునాథ రెడ్డి
* నర్రా వెంకటేశ్వర రావు
* దేవదాస్ కనకాల
* ప్రకాష్ రాజ్ (అతిథి పాత్ర)
* సంఘవి (అతిథి పాత్ర)

## సాంకేతికవర్గం
* స్క్రీన్ ప్లే, దర్శకత్వం: సురేష్ వర్మ
* నిర్మాత: రుద్రరాజు రమేష్
* రచన: పోసాని కృష్ణ మురళి (మాటలు)
* కథ: చింతలపూడి వెంకట్
* సంగీతం: ఇళయరాజా
* ఛాయాగ్రహణం: వి. జయరామ్
* కూర్పు: కోటగిరి వెంకటేశ్వరరావు
* నిర్మాణ సంస్థ: శబరి గిరీశ

## మూలాలు

వర్గం:2003 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:చంద్రమోహన్ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:విజయ నరేష్ నటించిన సినిమాలు
వర్గం:రఘుబాబు నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:ఇళయరాజా సంగీతం అందించిన సినిమాలు
వర్గం:సంఘవి నటించిన సినిమాలు
అనుపమ పరమేశ్వరన్

**అనుపమ పరమేశ్వరన్** ఒక భారతీయ నటి. ఈమె తెలుగు, మలయాళ, తమిళ సినిమాలలో నటించింద . ఆమె నటించిన తొలి మలయాళ చిత్రం ప్రేమమ్‌లోని మేరీ జార్జ్, తెలుగు సినిమా శతమానం భవతిలో నిత్య ప్రాత్రలు ఈమెకు మంచి పేరు తెచ్చిపెట్టాయి. ఆమె భర్త రాజేష్ గోరువ 

## ఆరంభ జీవితం
**అనుపమ పరమేశ్వరన్** కేరళ రాష్ట్రంలోని త్రిస్సూర్‌ జిల్లాకు చెందిన ఇరింజలకుడలో 1996 ఫిబ్రవరి 18న పరమేశ్వరన్, సునీత దంపతులకు జన్మించింది. ఈమె ప్రాథమిక విద్య పూర్తి చేసిన తర్వాత కొట్టాయం సి.ఎం.ఎస్. కళాశాలలో కమ్యూనికేటివ్ ఇంగ్లీష్ ప్రధాన విషయంగా ఉన్నతవిద్యను అభ్యసించింది.తరువాత సినిమాలలో నటన కొరకు చదువును వాయిదా వేసుకుంది.

## వృత్తి - టీవిషోలు

ఈమె మలయాళ సినిమా ప్రేమమ్‌ సినిమాలో నివిన్ పౌలీతో కలిసి నటించడం ద్వారా సినిమా రంగ ప్రవేశం చేసింది. ఈ సినిమా వాణిజ్యపరంగా విజయాన్ని సాధించింది. తరువాత ఈమెకు మలయాళ చిత్రం జేమ్స్ & అలైస్ లో అవకాశం చిక్కింది. తరువాత ఆమెకు వరుసగా తెలుగు సినిమాలలో అవకాశాలు తన్నుకు వచ్చాయి. వాటిలో సమంత, నితిన్ నాయికా నాయకులుగా నటించిన అ ఆ వంటి సినిమాలు ఉన్నాయి.ఈమె మాతృభాష మలయాళమైనా తొలి తెలుగు సినిమా అ ఆలో స్వంతంగా తెలుగులో డబ్బింగ్ చెప్పుకోవడం విశేషం. తరువాత ఈమె మలయాళం నుండి తెలుగులోనికి పునర్మించబడిన ప్రేమమ్ సినిమాలో నాగ చైతన్య సరసన నటించింది. అటు పిమ్మట ఈమె ధనుష్ హీరోగా వెలువడిన తమిళ సినిమా "కోడి"లో నటించింది. ఇది ఆమెకు తొలి తమిళ సినిమా. ఈమె 2017 జనవరి నెలలో విడుదలైన శతమానం భవతి సినిమాలో శర్వానంద్‌తో జంటగా నటించింది. తర్వాత అదే నెలలో విడుదలైన మలయాళ సినిమా "జొమొంతె సువిశేషంగళ్" అనే సినిమాలో నటించింది. ఆ సినిమాలో ఈమె సరసన ప్రఖ్యాత మలయాళ నటుడు మమ్ముట్టి కుమారుడు దుల్కర్ సల్మాన్ హీరోగా నటించాడు. ఈ సినిమా తెలుగులో "అందమైన జీవితం" అనే పేరుతో డబ్ చేయబడింది. 2017 అక్టోబరులో విడుదలైన ఉన్నది ఒకటే జిందగీ అనే సినిమాలో రామ్‌ పోతినేని సరసన నటించింది. ఇంకా ఈమె  నానితో కృష్ణార్జున యుద్ధం సినిమాలో నటిస్తున్నది.
ఇవి కాకుండా సాయి ధరమ్ తేజ్ సరసన క్రియేటివ్ కమర్షియల్స్ పతాకంపై వెలువడనున్న ఇంకా పేరు పెట్టని సినిమాలో నటించడానికి ఒప్పందం కుదుర్చుకుంది.

ఈమె ఇంతవరకు ఆల్ఫోన్స్ పుత్రేన్, సుజీత్ వాసుదేవ్, త్రివిక్రమ్ శ్రీనివాస్, చందూ మొండేటి, ఆర్.ఎస్.దురై సెంథిల్‌కుమార్, సతీష్ వేగేశ్న, సత్యన్ అంతికడ్, కిశోర్ తిరుమల, మేర్లపాక గాంధీ, ఎ. కరుణాకరన్ వంటి దర్శకులతో పనిచేసింది. వీరిలో చాలామంది పరిశ్రమకు కొత్తవారు కావడం గమనార్హం.

## సినిమాలు

## పురస్కారాలు, ప్రతిపాదనలు
ఈమె పేరు 6 పురస్కారాలలో మొత్తం 10 విభాగాలలో ప్రతిపాదించ బడగా, మూడింటిలో విజేతగా నిలిచింది. ఆ వివరాలు క్రింది పట్టికలో చూడవచ్చు.

## మూలాలు

## బయటి లింకులు
*
90వ అకాడమీ పురస్కారాలు

**90వ అకాడమీ పురస్కారాలు** భారత కాలమానం ప్రకారం మార్చి 4, 2018 న అమెరికాలోని లాస్ ఎజిల్స్ లో డాల్బీ థియేటర్ లో అత్యంత వైభవంగా జరిగింది. జిమీ కిమ్మెల్ రెండో సారి ఈ ఈవెంట్ కు వ్యాఖ్యాతగా వ్యవహరించాడు.
## చరిత్ర
ఆస్కార్ అవార్డుగా ప్రసిద్ధిచెందిన అకాడమీ అవార్డులు (అకాడమీ ఆఫ్ మోషన్ పిక్చర్ ఆర్ట్స్ అండ్ సైన్సెస్) (AMPAS) ప్రతీ యేటా చలనచిత్ర రంగంలో అత్యుత్తమ ప్రతిభ కనబర్చిన దర్శకులకు, నటీనటులకు, రచయితలకు, ఇతర సాంకేతిక నిపుణులకు ఇచ్చే ప్రతిష్ఠాత్మక బహుమతులు. మొట్ట మొదటి అకాడమీ అవార్డుల ప్రధానోత్సవం మే 16, 1929లో హాలీవుడ్ లోగల హోటల్ రూజ్వెల్ట్ లో జరిగింది. 1927, 1928 సంవత్సరాలలో చలన చిత్ర రంగంలో అత్యుత్తమ ప్రతిభ కనబరిచిన వారిని సన్మానించడం కోసం నటుడు డగ్లస్ ఫెయిర్ బ్యాంక్స్, విలియం డెమిలీ కలిసి ఇది ఏర్పాటు చేశారు.

## పురస్కార విజేతలు
* ఉత్తమ చిత్రం - ది షేప్ ఆఫ్ వాటర్ 
* ఉత్తమ లఘుచిత్రం (యానిమేటెడ్) – డియర్ బాస్కెట్‌బాల్
* ఉత్తమ నటుడు - గ్యారీ ఓల్డ్ మన్ 
* ఉత్తమ నటి - ఫ్రాన్సెస్ మెక్ డోర్మాండ్ 
* ఉత్తమ సహాయ నటుడు - సామ్ రాక్ వెల్
* ఉత్తమ సహాయ నటి - అల్లిసన్ జన్నే 
* ఉత్తమ దర్శకుడు - గిలెర్మో డెల్ టోరో 
* ఉత్తమ విజువల్ ఎఫెక్ట్స్ - బ్లేడ్ రన్నర్ 2049
* ఉత్తమ ఒరిజినల్ సాంగ్ - రిమెంబర్ మి: కోకో (సంగీతం: క్రిస్టెన్ అండెర్సన్, రచన: రాబర్ట్ లోపెజ్)
* ఉత్తమ డాక్యుమెంటరీ (ఫీచర్) - ఐకారస్
* ఉత్తమ సౌండ్ ఎడిటింగ్ - డన్‌కిర్క్
* ఉత్తమ ఒరిజినల్ స్కోర్ - అలెగ్జాండర్ డెస్ప్లాట్ (ది షేప్ ఆఫ్ వాటర్)
* ఉత్తమ అడాప్టెడ్ స్క్రీన్‌ప్లే - జేమ్స్ ఐవరీ (కాల్ మి బై యువర్ నేమ్)
* ఉత్తమ డాక్యుమెంటరీ (షార్ట్ సబ్జెక్ట్) - హెవెన్ ఈజ్ ఎ ట్రాఫిక్ జామ్ ఆన్ ద 405
* ఉత్తమ లఘుచిత్రం (లైవ్ యాక్షన్) - ది సైలెంట్ చైల్డ్
* ఉత్తమ విదేశీ చిత్రం - ఎ ఫెంటాస్టిక్ ఉమన్ (చిలీ)
* ఉత్తమ ఒరిజినల్ స్క్రీన్‌ప్లే - జోర్డాన్ పీలే (గెట్ ఔట్)
* ఉత్తమ సౌండ్ మిక్సింగ్ - డన్‌కిర్క్
* ఉత్తమ ఛాయాగ్రహణం - రోజర్ ఎ. డీకిన్స్ (బ్లేడ్ రన్నర్ 2049)
* ఉత్తమ ప్రొడక్షన్ డిజైన్ - ది షేప్ ఆఫ్ వాటర్
* ఉత్తమ ఫిల్మ్ ఎడిటింగ్ - లీ స్మిత్ (డన్‌కిర్క్)
* ఉత్తమ మేకప్, హెయిర్ స్టైలింగ్ - డార్కెస్ట్ అవర్
* ఉత్తమ కాస్ట్యూమ్ డిజైన్ - మార్క్ బ్రిడ్జెస్ (ఫాంటమ్ త్రెడ్)

## చిత్రమాలికలు

## బయటి లంకెలు
;అధికారిక వెబ్‌సైటులు
* అకాడమీ పురస్కారాలు
* The Academy of Motion Picture Arts and Sciences
## మూలాలు


వర్గం:2018
వర్గం:హాలీవుడ్
వర్గం:సినిమా పురస్కారాలు
వర్గం:అకాడమీ పురస్కారాలు
వర్గం:1929 స్థాపితాలు
బుద్ధా అరుణా రెడ్డి

**బుద్ధా అరుణా రెడ్డి** ( జననం: డిసెంబర్ 25, 1995 ) భారతదేశ ప్రముఖ జిమ్నాస్టర్. 2018 మెల్బోర్న్లో జరిగిన ప్రపంచ జిమ్నాస్టిక్స్ పోటీలో భారతదేశం తరపున మెదటిసారిగా కాంస్య పతకం గెలచుకొని చరిత్ర సృష్టించింది.
## బాల్యం, విద్యాబ్యాసం
ఈమె 1995, డిసెంబర్ 25న సుభధ్ర, నారాయణ రెడ్డి దంపతులకు హైద్రాబాద్లో జన్మించారు. తండ్రి వృత్తి రీత్యా అకౌంటెంట్‌. తల్లి గృహిణి. 
తన ఇంటర్ విద్యని 2013లో బషీర్బాగ్ లోని సెయిట్ మేరీస్ జూనియర్ కాలేజీలో పూర్తి చేసింది. ఇదే కాలేజ్ లో తన డిగ్రీ విద్యను కూడా పూర్తీ చేసింది.

## మరిన్ని విశేషాలు
తండ్రి నారాయణ రెడ్డి తనని ఐదేళ్ల వయసులోనే కరాటేలో చేర్పించాడు. అందులో ప్రతిభ చాటిన తను రెండేళ్ల లోపే బ్లాక్‌బెల్ట్‌ సాధించింది. అయితే అరుణ శరీరం జిమ్నాస్టిక్స్‌కు సరిపోతుందన్న సలహా మేరకు తర్వాత అందులో చేర్చాడు తండ్రి. నిజానికి మొదట్లో జిమ్నాస్టిక్స్‌ అంటే అంత ఆసక్తి లేకున్నా తండ్రి మాట ప్రకారం అందులోనే సాధన చేసింది. వయసు పెరిగే కొద్దీ ఆటపై ఆసక్తి పెరిగి పదేళ్ల వయసులోనే జాతీయ స్థాయి పోటీల్లో సత్తా కనబరిచి 12 ఏళ్ల వయసులోనే 2007 జాతీయ క్రీడల్లో వాల్ట్‌ విభాగంలో పతకం గెలిచుకొని తన సత్తాను నిరూపించుకుంది.
## క్రీడా నేపథ్యం
ఈమె ప్రపంచ జిమ్నాస్టిక్ 2013, 2014, 2017 పోటీలో పాల్గొంది. కాని ఈ పోటీలో తాను ఓటమిని చవి చూడాల్సి వచ్చింది. 2018 లో నిర్వహించిన ప్రపంచ జిమ్నాస్టిక్ పోటీలో భారతదేశం తరపున పాల్గొని కాంస్య పతకం సాధించి ఈ పోటీలో గెలిచిన తొలి భారతీయ మహిళగా చరిత్ర సృష్టించింది.

## పతకాలు
* 2007 జాతీయ క్రీడల్లో వాల్ట్‌ విభాగంలో పతకం కూడా గెలిచింది.
* 2018 ప్రపంచ జిమ్నాస్టిక్స్ పోటీలో భారతదేశం తరపున కాంస్య పతకం గెలుచుకుంది.
## మూలాలు

వర్గం:1995 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా మహిళా క్రీడాకారులు
తంగెళ్ళ శ్రీదేవి రెడ్డి

**తంగెళ్ళశ్రీదేవి రెడ్డి ** ఉమ్మడి పాలమూరు జిల్లాకు చెందిన ప్రముఖ తెలుగు నవలా రచయిత్రి. నవలలతో పాటు, కథలు, కవితలు రాశారు. వీరు రచించిన నవలలు, కథలు అనేక ప్రముఖ వార, మాస పత్రికలలో ప్రచురితమైనవి. నేటి వనపర్తి జిల్లాలోని ఒక మండల కేంద్రమైన ఆత్మకూర్ వీరి స్వస్థలం. ప్రస్తుతం హైదరాబాద్లో స్థిరపడ్డారు.

## కుటుంబ నేపథ్యం
తల్లి తంగెళ్ళ సుజాత, తండ్రి తంగెళ్ళ శ్రీనివాస్ రెడ్డి. తల్లి సుజాత కూడా పలు రచనలు చేశారు. ఆచార్య ఎన్జీ రంగా వ్యవసాయ విశ్వవిద్యాలయంలో పనిచేస్తున్న ఎం.ఎల్. కుమార్ రెడ్డి వీరి జీవిత భాగస్వామి. వీరికి ఇద్దరు పిల్లలు.

## విద్యాభ్యాసం
స్వస్థలమైన ఆత్మకూరులో పాఠశాల, కళాశాల విద్యను పూర్తి చేశారు. ఉస్మానియా విశ్వవిద్యాలయం నుండి. ఎం.ఏ. తెలుగు పూర్తి చేశారు. అక్కడే తెలుగు వార పత్రికలు- సాహిత్య వికాసం అను అంశంపై పరిశోధన చేసి, పిహెచ్.డి పట్టాను పొందారు.

## వృత్తి
వీరు తెలుగు ఉపన్యాసకులు. ఆత్మకూరు ప్రభుత్వ జూనియర్ కళాశాలలో తెలుగు ఉపన్యాసకులుగా పనిచేశారు. ఉస్మానియా విశ్వ విద్యాలయానికి చెందిన ఆచార్య జి. రాంరెడ్డి దూర విద్యా కేంద్రానికి సంబంధించి ఎం. ఏ. తెలుగు పాఠ్యపుస్తకాల రూపకల్పన బృందంలో వీరు సభ్యులుగానూ పనిచేశారు. 

## రచనలు
బతుకమ్మ, బోనాలు పండుగల కోసం పాటలు రాసారు. ఇప్పటివరకు వీరు 7 నవలలు, సుమారు 50 దాక కథలు, అనేక కవితలు, వివిధ అంశాలపై వ్యాసాలు రాశారు. వీరి నవలలు స్వాతి, చతుర వంటి మాస పత్రికలలో ప్రచురించబడినవి. వీరి కథలు వివిధ దిన, వార పత్రికలలో ప్రచురించబడినవి. రచయితలకు కులం మతం ప్రాంతం లేదన్నది వీరి అభిప్రాయం. ఆ అభిప్రాయంతోనే వీరు తెలంగాణకు చెందిన వారైనా, ఆంధ్ర ప్రదేశ్ కు దక్కవలసిన ‘ప్రత్యేక హోదా’ అంశంపై సాగుతున్న ఉద్యమానికి ఊతంగా ఈమె పాటలు రచించారు. అవి ఆంధ్ర ప్రాంతంలో ప్రాచుర్యం పొందాయి. ఈవిడ వైఎస్సార్‌సీపీకి, జగన్‌ వ్యక్తిత్వంపై, పొన్నం ప్రభాకర్‌ వంటి రాజకీయ నేతల పొలిటికల్‌ క్యాంపెయిన్‌ పాటలు కూడా రాశారు.

‘దొరసాని’ సినిమాలోని హీరో చేప్పే కవితల్లో కొన్ని కవితలు శ్రీదేవి రాశారు.

;thumb|తంగెళ్ళ శ్రీదేవిరెడ్డినవలలు
#మైత్రి కరార్
#ఏడు రోజులు
#సితార
#వీలునామా
#స్వప్నసౌధం
#మంత్రపుష్పం

;కథలు:
ప్లాస్టిక్ పూలు, మస్కా పరమవీర చక్ర ఆశ్రమం, పూలు నలుగుతున్నాయి.

## అవార్డులు
#తెలుగు విశ్వవిద్యాలయము-కీర్తి పురస్కారం (2015)
#వాసిరెడ్డి రంగనాయకమ్మ స్మారక పురస్కారం
#పాకాల యశోదారెడ్డి ధర్మనిధి సాహితీ పురస్కారం (2023)
శ్రీదేవి రెడ్డి తెలుగు విశ్వవిద్యాలయం వారు ప్రతిష్ఠాత్మకంగా ప్రకటించే 2015 కీర్తి పురస్కారాలకు ఎంపికైంది. 2015 సంవత్సరానికి సంబంధించి ఆమె ఈ అవార్డును దక్కించుకున్నారు. తెలంగాణ శాసన సభ స్పీకరు మధుసూదనాచారి చేతుల మీదుగా ఈ అవార్డును అందుకున్నారు. 'వాసిరెడ్డి రంగనాయకమ్మ ' స్మారక అవార్డును కూడా వీరు పొందడం జరిగింది.
2023 సంవత్సరానికి గాను పాకాల యశోదారెడ్డి ధర్మనిధి సాహితీ పురస్కారాన్ని తెలంగాణ సారస్వత పరిషత్ నుండి అందుకున్నారు.

## మూలాలు

వర్గం:తెలుగు నవలా రచయిత్రులు
వర్గం:తెలుగు నవలా రచయితలు
వర్గం:తెలుగు కథా రచయితలు
వర్గం:నవలా రచయితలు
వర్గం:వనపర్తి జిల్లా రచయిత్రులు
వర్గం:వనపర్తి జిల్లా మహిళా ఉపాధ్యాయులు
వర్గం:వాసిరెడ్డి రంగనాయకమ్మ స్మారక పురస్కార గ్రహీతలు
2018 శీతాకాల పారాలింపిక్ క్రీడలు

** 2018 శీతాకాల పారాలింపిక్ క్రీడలు ** నాలుగేళ్ళ కొకసారి ఈ పోటీలను శారీరక వైకల్యాలు గల క్రీడాకారులకు నిర్వహిస్తారు. 2018లో 12వ క్రీడలను దక్షిణకొరియాలోని ప్యాంగ్‌ చాంగ్‌లో మార్చి 9 - మార్చి 18 2018 వరకు జరిగాయి.
thumb|కుడి|అధికారిక చిహ్నం
## చరిత్ర
పారాలింపిక్ క్రీడలు (Paralympic Games - పారాలింపిక్ గేమ్స్) అనగా ఒక ప్రధాన అంతర్జాతీయ క్రీడా ఈవెంట్. శారీరక వైకల్యాలు గల క్రీడాకారులు ఈ గేమ్స్ లో పాల్గొంటారు, వీరిని పారాలింపియన్స్ అంటారు. ఇందు చలనశీల వైకల్యాలు, అంగచ్ఛేదం, అంధత్వం, పక్షవాతం గల అథ్లెట్లూ ఉంటారు. వీటిలో శీతాకాలం, వేసవి పారాలింపిక్ గేమ్స్ అని ఉన్నాయి. ఇవి ఒలింపిక్ గేమ్స్ తర్వాతనే జరుగుతాయి. అన్ని పారాలింపిక్ గేమ్స్ ఇంటర్నేషనల్ పారాలిమ్పిక్ కమిటీ (IPC) ద్వారా నిర్వహించబడుతున్నాయి.
## విశేషాలు
* 49 దేశాల నుంచి జట్లు ఈ ఒలింపిక్స్‌లో పోటీపడుతాయి. 
* 06 క్రీడల్లో 49 ఈవెంట్లలో ఈ పోటీలు జరిగుతాయి.
* రమారమి 570 మంది క్రీడాకారులు పాల్గొంటారు. 
## ఒలింపిక్ క్రీడల చిహ్నం
5 రంగురంగుల వలయాలు పెనవేసుకున్నట్లు కనిపించే చిహ్నమే ఒలింపిక్ చిహ్నం. పైన 3 వలయాలు, క్రింద 2 వలయాలు ఈ చిహ్నంలో ఉంటాయి. ఒక్కో వలయం ఒక్కో ఖండానికి ప్రాతినిధ్యం వహిస్తుంది. వలయాల మాదిరిగా ఖండాలు కూడా కలిసిమెలిసి ఉండాలనే ఉద్దేశంతో ఈ చిహ్నాన్ని ఎంపికచేశారు. 1913లో రూపొందించిన ఈ చిహ్నం తొలిసారిగా 1914లో ఆమోదించబడింది. 1920 నుంచి ఒలింపిక్ క్రీడలలో వాడుతున్నారు.
## క్రీడల సమాచారం

## ఇవి కూడా చూడండి
* ఒలింపిక్ క్రీడలు
## బయటి లింకులు
:**అధికారిక వెబ్‌సైట్లు**
* ఒలింపిక్ క్రీడల అధికారిక వెబ్‌సైట్
* శీతాకాల పారా ఒలింపిక్స్ అధికారిక వెబ్‌సైట్ 

## మూలాలు

వర్గం:2018
వర్గం:ఒలింపిక్ క్రీడలు
వర్గం:క్రీడలు
వర్గం:దక్షిణ కొరియా
లారా దత్తా

**లారా దత్తా** 2000 సంవత్సరంలో భారతదేశం తరపునఎన్నికైన విశ్వసుందరి, సినీ నటి. భారతదేశం నుంచి విశ్వసుందరిగా ఎంపికైన రెండో యువతి లారా.

## బాల్యం
లారా దత్తా 1978 ఏప్రిల్ 16 న ఉత్తర ప్రదేశ్ లోని ఘజియాబాద్లో జన్మించింది. ఈమె తండ్రి ఎల్. కె. దత్తా పంజాబ్ కు చెందిన వింగ్ కమాండర్, తల్లి జెన్నిఫర్ ఒక ఆంగ్లో ఇండియను.  ఈమె అక్క సబ్రినా భారతీయ వాయుసేనలో పనిచేస్తున్నది. చెల్లెలు షెరిల్.

## వృత్తి
లారా 1995 లో *గ్లాడ్ రాగ్స్ మెగామోడల్ ఇండియా* పోటీల్లో పాల్గొని విజేతగా ఎంపికైంది. దీని ద్వారా ఆమెకు 1997 లో *మిస్ ఇంటర్ కాంటినెంటల్* పోటీలో పాల్గొనేందుకు అర్హత సాధించింది. ఇందులో ఆమె మొదటి స్థానంలో నిలిచింది. 2000 సంవత్సరంలో *ఫెమినా మిస్ ఇండియా*గా ఎంపికైంది.

## నటించిన సినిమాలు
#అజార్
## మూలాలు

వర్గం:విశ్వ సుందరి విజేతలు
వర్గం:1978 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
కృష్ణార్జున యుద్ధం

**కృష్ణార్జున యుద్ధం** 2018లో విడుదలవబోతున్న తెలుగు సినిమా. నటుడు నాని ఈ చిత్రంలో ద్విపాత్రాభినయం చేస్తున్నాడు.ఈ సినిమాలోని 'దారి చూడు దుమ్ము చూడు' పాట పెద్ద హిట్టయింది.
## కథ
## తారాగణం
*నాని
*అనుపమ పరమేశ్వరన్
*రుక్సార్ ధిల్లన్
*సుబ్బరాజు
*గద్దె రాజేంద్ర ప్రసాద్
*కల్పలత

## సాంకేతికవర్గం
*దర్శకత్వం - మేర్లపాక గాంధీ
* ఛాయాగ్రహనం - కార్తీక్ ఘట్టమనేని
## మూలాలు

## బయటి లంకెలు
*

వర్గం:2018 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
ప్రేమ చదరంగం

**ప్రేమ చదరంగం** 2004, డిసెంబరు 23న విడుదలైన తెలుగు అనువాద చలన చిత్రం. గాంధీ కృష్ణ దర్శకత్వం వహించిన ఈ చిత్రంలో విశాల్ కృష్ణ, భరత్, రీమా సేన్, గిరీష్ కర్నాడ్, వివేక్, భానుప్రియ ముఖ్యపాత్రలలో నటించగా, హరీష్ జైరాజ్ సంగీతం అందించారు.

## నటవర్గం
* విశాల్ కృష్ణ
* భరత్
* రీమా సేన్
* గిరీష్ కర్నాడ్
* వివేక్
* భానుప్రియ
* శ్రీరంజని

## సాంకేతికవర్గం
* దర్శకత్వం: గాంధీ కృష్ణ
* నిర్మాత: వి. జ్ఞానవేల్, జయప్రకాశ్
* రచన: గాంధీ కృష్ణ, సజాత రంగరాజన్ (మాటలు)
* సంగీతం: హరీష్ జైరాజ్
* ఛాయాగ్రహణం: కె.వి. ఆనంద్
* కూర్పు: వి.టి. విజయన్
* నిర్మాణ సంస్థ: జిజే సినిమా

## పాటలు
రచన: వేటూరి సుందరరామ్మూర్తి, చంద్రబోస్, సాహితి

## మూలాలు

వర్గం:తెలుగు కుటుంబకథా సినిమాలు
వర్గం:తమిళ అనువాద సినిమాలు
వర్గం:2004 తెలుగు సినిమాలు
సీతారామాలయం, సైదాపురం

**సీతారామాలయం** తెలంగాణ రాష్ట్రం, యాదాద్రి - భువనగిరి జిల్లా, సైదాపురం గ్రామ శివార్లోవున్న మల్లన్నబోడులు గుట్టపై వున్న ఆలయం. 16వ శతాబ్దంలో వెలసిన ఈ ఆలయం భద్రాచలం కన్నా పురాతనమైనది.

## స్థల చరిత్ర - ప్రాచుర్యంలోకి
యాదాద్రి-భువనగిరి జిల్లా సైదాపురంగ్రామం శివార్లో మల్లన్నబోడులు అని పిలువబడే చిన్నగుట్టలున్నాయి. ఇవన్నీ ఒకప్పుడు ఆదిమానవుల ఆవాసాలు ఉండేవి. ఆ గుట్టల్లో మధ్య ఇప్పటికీ అక్కడక్కడ కైరన్ సమాధులు అగుపిస్తున్నాయి. ఆ బోడులలో ఒక బోడు మీద రామాలయం బయటపడ్డది. మల్లన్నబోడులు పక్కనే వ్యవసాయం చేస్తున్న పల్లెపాటి మల్లేశ్ పశువులు తప్పిపోగా, వాటిని వెతుక్కుంటూ గుట్టపైకి వెళ్లిన ఆయనకు ఈ ఆలయం కనిపించింది. ఈ సంగతి తెలిసిన స్థానికులు దట్టమైన కంపచెట్లను తొలగించి చూస్తే రాతిగుండ్ల కప్పుకింద రాతిగుండుకు చెక్కివున్న సీతారాములు అర్ధశిల్పం (Bas-Relief) కనిపించింది.

తెలంగాణ జాగృతి చరిత్ర విభాగానికి చెందిన చరిత్రపరిశోధకులు శ్రీరామోజు హరగోపాల్, సహాయకుడు చంటి, సాక్షి విలేకరి సంపత్కుమార్ తదితరులతో కలిసి ఈ దేవాలయాన్ని అక్కడి శాసనాలను, విగ్రహాలను పరిశీలించి అది రామాలయం అని, ఆ శిల్పాలు సీతారాములవని తేల్చిచెప్పారు. శాసనపాఠాలను వివరించారు.

## సీతారాముల విగ్రహం
5అడుగుల ఎత్తున్న సైదాపురం సీతారాముని శిల్పం అర్థశిల్పంగా చెక్కివుంది. ఇది దేశంలోనే రెండవ శిల్పం. సాధారణంగా రాముని విగ్రహానికి మానవులలాగా రెండు చేతులే వుంటాయి. కాని, ఈ శిల్పానికి నాలుగుచేతులు ఉన్నాయి. ముందరి కుడిచేయి అభయహస్తంగా, బొటనవేలు, చూపుడువేళ్ళ మధ్య బాణంతో ఉంది. ముందరి ఎడమచేయి ఎడమభుజం మీద వున్న విల్లును పట్టుకున్నట్టుగా చెక్కివుంది. వెనక కుడిచేతిలో శంఖం, వెనక ఎడమచేతిలో చక్రం ధరించబడ్డాయి. ప్రలంబాసనంలో కూర్చున్న రాముని ఎడమతొడపై సీతాదేవి కూర్చునివుంది.

## భద్రాచలం కన్నా పురాతనమైనది
ఐదు అడుగుల ఎత్తున్న సైదాపురం సీతారాముని శిల్పం అర్థశిల్పంగా చెక్కి ఉండడంతో, పూర్తిగా విగ్రహంగా చెక్కబడి భద్రాచల రాముని శిల్పం కన్నా ఈ విగ్రహమే ముందుదని తెలుస్తున్నది. భద్రాచల రాముణ్ణి వైకుంఠరాముడంటారు. ఇక్కడి రాముడు కూడా విష్ణువురూపంలో వుండడం వల్ల ‘వైష్ణవరాముడు’ అనవచ్చు. ప్రతిమాలక్షణాన్ని బట్టి ఈ శిల్పం 16వ శతాబ్దంనాటిదని చెప్పవచ్చు. భద్రాచలరాముని శిల్పం 17వ శతాబ్దం నాటిది. అక్కడి రామునికి లక్ష్మణుని శిల్పం అదనంగా చేర్చబడ్డది.

యాదగిరి లక్ష్మీనరసింహస్వామి దేవాలయం ప్రధానార్చకులు నల్లందీగల్ లక్ష్మీనరసింహాచార్యులు, కారంపూడి నర్సింహాచార్యులు తదితర అర్చక బృందం ఆలయాన్ని సందర్శించారు.
## మూలాలు

వర్గం:యాదాద్రి భువనగిరి జిల్లా
వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ దేవాలయాలు
వర్గం:దేవాలయాలు
వర్గం:విష్ణు దేవాలయాలు
వన సంరక్షణ

thumb|275x275px|చిన్న పూల తోట
**వనసంరక్షణ** అన్నది ఉద్యానవనం రూపొందించడంలో భాగంగా మొక్కలను పెంచడం, వాటికి సంబంధించిన జాగ్రత్తలు తీసుకునే పధ్ధతి. అలంకారానికి వాడే మొక్కలను పువ్వులు, పత్రాలు, మొత్తం వాటి వాళ్ళ వచ్చే అందం కోసం,  ఈ ఉద్యానవనాల్లో ఎక్కువగా పెంచుతారు.  దుంపలు, ఆకు కూరలు, పళ్ళు, హెర్బ్స్ వంటివి వాటిని ఆహారంగా తీసుకునేందుకు, రంగులుగానో, ఔషధాలుగానో, సౌందర్య సాధనాలుగానో వాడేందుకు పెంచుతారు. ఈ పనిని చాలామంది మానసిక ఉత్తేజాన్ని కలిగించే సాధనంగా వాడుతారు.

కలప, వెదురు, వనమూలికలు, సుగంధ ద్రవ్యా లు, నూనెల రూపంలో వనసంరక్షణ వలన ఉత్తమ ఫలితాలు పొందవచ్చు.దేశ ఆర్థిక ప్రగతికి వన సంరక్షణ కీలక పాత్ర పోషిస్తాయి. 

మొక్కలు వాతావరణ కాలుష్యాన్ని అరికట్టి స్వచ్ఛమైన ప్రాణవాయువు మానవునికి అందివ్వడానికి తోడ్పడతాయి.పర్యావరణ పరిరక్షణ కు వనసంరక్షణ అవసరం.  

వన సంరక్షణ వలన చాలా ఉపయోగాలు ఉన్నాయి. 1) వర్షాలు ఎప్పటికప్పుడు పడుతూనే ఉంటాయి.  

2) జంతువులు రోడ్లపైకి రాకుండా వన సంరక్షణను కాపాడటం ఒక బాధ్యత.  

3) వ్యాపారస్తులకు వన సంరక్షణ ఎంతగానో ఉపయోగపడుతుంది.  

4) సుగంధ ద్రవ్యాలు మన దేశంలో పండుతున్నందుకు వేరే దేశాలతో వ్యాపారం కొనుగోలు చేస్తున్నారు. ఇందుకు వేరే దేశస్థుల నుంచి మనకు లాభం వస్తుంది. కొన్నిసార్లు నష్టం కూడా జరగవచ్చు.  

 

వర్గం:ఉద్యానవనాలు
సముద్ర గుర్రం

సముద్ర గుర్రం గుర్రాన్ని తలపించే చిన్న చేప. 

సముద్రపు గుర్రాలు ప్రపంచవ్యాప్తంగా ఉష్ణమండల, సమశీతోష్ణ జలాల్లో కనిపిస్తాయి. వీటికి వంకర మెడలు పొడవైన గొంతు తల, శరీరం నిటారుగా ఉండి తోక మాత్రం వంకరగా ఉంటుంది. ఈ జంతువులకు నోట్లో పళ్ళుండవు. పగడపు దిబ్బలు లేదా మడ అడవుల వంటి ప్రాంతాలలో నివసిస్తాయి. ఉత్తర అమెరికా, దక్షిణ అమెరికా వరకు పసిఫిక్‌ జలాల్లో నాలుగు జాతులు కనిపిస్తాయి. దాని ప్రధానమైన ఆహారం కోప్‌పాడ్‌ అని పిలువబడే రొయ్యలు, పీతల కుటుంబానికి చెందిన సూక్ష్మప్రమాణం గల రొయ్యలు. ఇవి అంత సులభంగా చిక్కవు. మరి నిట్టనిలువుగా నిలిచి ఈదే ఈ చేప. తను వెంటాడే ఎరలో 90 శాతాన్ని ఎలా పట్టుకోగలుగుతుంది? ఈ నైపుణ్యం అంతా ఈ చేపతలలోనే ఉంటుందని, సముద్ర జీవశాస్త్రవేత్త బ్రాడ్‌జెమ్మెల్‌ అభిప్రాయం. 

ఈ చేప అత్యంత వేగవంతంగా 3 డి దృశ్యాన్ని చూపే సామర్థ్యం గల దృష్టిని కలిగి ఉండటమే ఇందుకు కారణం. ఈ సీహార్స్‌ ముక్కుభాగం నీటిలో ఎక్కువ అలజడిని కలిగించకుండా తన ఎరను వేటాడటానికి దగ్గరకు చేరుకొనేలా చేస్తుందని అతడు కనుగొన్నాడు. *ఇంకా ముఖ్యమైన విషయం, దాని ఎర అయిన కోప్‌పాడ్‌లు దృష్టిలేనివి. అవి ప్రవాహపు మార్పులను అనుసరించి లభించే సంకేతంతో తప్పించుకుపోతూ ఉంటాయి.* ''ఈ సముద్రపు గుర్రాలను చూసి చాలా నెమ్మదైనవి. సహనం గలవి అనుకుంటారు. కాని అవి సముద్రంలో అత్యంత వేగంగా తప్పించుకుపోయే జీవులలో ఒకటైన జాతి పైనే తమ ఆహారం కోసం పూర్తిగా ఆధారపడి జీవిస్తున్నాయి అంటే, అవి చాలా సామర్థ్యం గల వేటాడే చేపలని తెలుస్తుంది. మగ సముద్రపు గుర్రాలు తమ శరీరం ముందు భాగంలో సంతానాన్ని పొదగటానికి అనువైన ఒక సంచివంటి అరను కలిగి ఉంటాయి. జతకట్టిన సమయంలో ఆడచేప గుడ్లను ఈ మగచేప సంచిలోనికి విడుస్తుంది. అపుడు మగచేప వాటిని అంతర్గతంగా ఫలదీకరణం చేసి, పిల్లలు గుడ్లలో నుండి బయటకు వచ్చేక, వాటిని నీటిలోకి విడుదల చేస్తుంది. 

ఈ సముద్ర గుర్రపు చేపలు, తమ శరీర ఆకారాన్ని అనుసరించి అంతగా ఈదగల నైపుణ్యం గలవి కావు. తుఫాను వాతావరణంతో కూడిన సముద్రంలో తేలికగా మృత్యువాత పడతాయి ఇవి. ఈ చేపల వీపుపై గల రెక్క సహాయంతో కావలసిన దిక్కుకు తిరుగుతాయి. ఈ ఫిన్‌ (రెక్క) సెకనుకు 35 సార్లు కొట్టుకుంటుంది. పక్షిరెక్కల్లా. తల వెనుక భాగంలో గల చిన్న ఫిన్‌లను కూడా మలుపు తిరగటం కోసం ఉపయోగించుకుంటుంది ఈ చేప. ఇవి తమ పట్టుకొనే శక్తి గల తోకలతో సముద్రపు గడ్డిమొక్కలను, పగడపు దిబ్బలవంటి వాటిని పట్టుకొని ఒక స్థానంలో నిలువగలుగుతాయి. ఆ సమయంలో పక్కనుండి పోయే సూక్ష్మప్రాణులను నోటిలోనికి పీల్చటం కోసం, తమ పొడవైన ముక్కులను ఉపయోగిస్తాయి. వీటికి అధికంగా తినే గుణం ఉంటుంది గనుక, వరుసగా తింటూనే ఉంటాయి. సముద్రపు గుర్రాలుగా పిలువబడే ఈ చిన్న సముద్ర జీవుల తల భాగం గుర్రం తలను పోలి ఉండటంతో ఆ పేరు వచ్చింది.
బొగ్గం జయమ్మ

**బొగ్గం జయమ్మ** ఆదివాసీ రైతు. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## నివాసం
జయమ్మ తెలంగాణ రాష్ట్రం, భద్రాద్రి కొత్తగూడెం జిల్లా, ములకలపల్లి మండలం, జగన్నాథపురం గ్రామంలో నివసిస్తుంది.

## వ్యవసాయరంగం
జయమ్మ దంపతులకున్న రెండు ఎకరాలు సేద్యానికి అనువుగా లేని ఎగుడు దిగుడు వర్రెలు, వంకలు, ముళ్ల చెట్లతో నిండివుండేది. అంతేకాకుండా, అది వర్షాభావ ప్రాంతం. అలాంటి కరవు నేలను చదును చేసుకునే స్తోమతలేక వారు కూలీ పని చేసుకుంటూ ఉండేవారు. ఎలాగైనా తమ బంజరు భూమిని సాగులోకి తెచ్చే అవకాశాల కోసం చేసిన ప్రయత్నంలో వారికి 2015 ఏప్రిల్‌లో డ్వామా ద్వారా ఉపాధిహామీ పథకంలో నిధులు మంజూరయ్యాయి. ఆ నిధులతో రెండెకరాల భూమిని కుటుంబం, ఉపాధి కూలీలతో కలిసి చదును చేసి ఎత్తు, పల్లాలుగా ఉన్న మట్టి దిబ్బలను తవ్వి ఎగువ ప్రాంతంలోని మట్టిని దిగువ ప్రాంతంలో వేయడం ద్వారా భూమిని సాగుకు అనువుగా మార్చారు.

అంతేకాకుండా, సాగునీటికోసం తన భూమిలోనే చిన్ననీటి కుంటను తవ్వుకుని వాన నీటిని నిలువ చేసి, భూమిలో తేమను పెంచారు. అర ఎకరాలో వరి పండించి సుమారు 15 బస్తాల దిగుబడి సాధించడంతోపాటూ, మిగిలిన ఒకటిన్నరెకరాల్లో జామాయిల్ తోటను పెంచుతున్నారు. గతంలో కేవలం దినసరికూలీగా బతికిన ఈ దంపతులు పట్టుదలతో కష్టించి తమ బీడుభూమిని సాగు భూమిగా మార్చుకుని రైతులుగా మారారు. ఇద్దరు పిల్లలను చదివించుకుంటూ సుస్థిర ఆదాయం పొందుతున్నారు.

## గుర్తింపులు
# జయమ్మ విజయ గాథ పేరిట డ్యాకుమెంటరీ రూపకల్పన
# జయమ్మ విజయగాథను తెలంగాణలోని అన్ని విశ్వవిద్యాలయ విద్యార్థులకు కేస్‌ స్టడీగా ఎంపిక

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2018 మార్చి 8

## మూలాలు

వర్గం:విశిష్ట మహిళా పురస్కార గ్రహీతలు
వర్గం:భద్రాద్రి కొత్తగూడెం జిల్లా మహిళా రైతులు
గండ్ర రమాదేవి

**గండ్ర రమాదేవి** తెలంగాణ రాష్ట్రానికి చెందిన సామాజిక కార్యకర్త, రాయికల్ మండల మాజీ జడ్పీటీసీ. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జననం
రాజన్న సిరిసిల్ల జిల్లా ఎల్లారెడ్డిపేట మండలం కంచర్ల గ్రామంలో జన్మించింది.

## వివాహం - నివాసం
1981లో కొడిమ్యాల మండలం నాచుపల్లి గ్రామానికి చెందిన గండ్ర అచ్యుతరావుతో రమాదేవి వివాహం జరిగింది. అదే సంవత్సరం రాయికల్‌కు మకాం మార్చారు.

## రాజకీయ ప్రస్థానం
రాయకల్ గ్రామంలో మహిళలు పడుతున్న ఇబ్బందులను కళ్ళార చూసిన రమాదేవి, వారిలో చైతన్యం తీసుకొచ్చి వారి జీవితాలను మార్చడంలో భాగంగా గ్రామైఖ్య సంఘాల ఏర్పాటుకు కృషిచేసింది. అలా గ్రామస్తుల సహకారంతో 1987లో గ్రామపంచాయతీ వార్డు సభ్యురాలిగా ఎన్నికయింది. 1996లో జడ్పీటీసీగా గెలిచింది. ఉమ్మడి కరీంనగర్‌ జిల్లా స్ర్తీ శిశు సంక్షేమశాఖ స్టాండింగ్‌ కమిటీ అధ్యక్షురాలిగా కూడా పనిచేసింది. 2001లో మండల ప్రాదేశిక సభ్యురాలిగా, 2004లో జడ్పీటీసీగా రెండోసారి ఎన్నికయింది.

## సామాజిక కార్యక్రమాలు
# రాయికల్‌లో మెగా వైద్య శిబిరం నిర్వహించి 2 వేల కుటుంబ నియంత్రణ ఆపరేషన్లు నిర్వహించడంలో ప్రధాన భూమిక పోషించింది
# రాయికల్‌ మండలవ్యాప్తంగా 1600 డ్వాక్రా మహిళా సంఘాలను ఏర్పాటు చేసి వారికి బ్యాంకుల ద్వారా రుణాలు ఇప్పించింది
# ఎస్సీ, ఎస్టీ మహిళలకు దీపం పథకం ద్వారా గ్యాస్‌ కనెక్షన్లు ఇప్పించింది
# మండలంలోని పలు గ్రామాల్లో పాఠశాలల అభివృద్ధికి మౌలిక వసతుల కల్పనకు కృషిచేసింది
# ఆర్‌.ఎస్‌.ఎం.ఏ. పథకం ద్వారా మండలంలోని ఉన్నత పాఠశాలలకు పక్కా భవనాల ఏర్పాటుకు నిధులు మంజూరు చేయించింది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2018 మార్చి 8

## మూలాలు

వర్గం:విశిష్ట మహిళా పురస్కార గ్రహీతలు
వర్గం:రాజన్న సిరిసిల్ల జిల్లా మహిళా సామాజిక కార్యకర్తలు
బుర్రా రాములు

**బుర్రా రాములు** ( జూన్ 10, 1954 - మే 14, 2011 ) తెలంగాణ ప్రాంతానికి చెందిన కథ రచయిత, మానవ హక్కుల నేత.
## బాల్యం
ఈయన 1954, జూన్ 10 న వరంగల్ జిల్లాలోని ఓరుగల్లు కోటలో జన్మించారు.
## కథా సంపుటాలు
* ఏడోసారాకథ
## కథలు
* తొవ్వకోసం 1		
* తొవ్వకోసం 2		
* తొవ్వకోసం 3		
* తొవ్వకోసం 4		
* తొవ్వకోసం 5			
* గీ..బతుకెందుకు	
## మరణం
ఈయన 2011 మే 14 లో క్యాన్సర్ వ్యాధితో మరణించారు.
## మూలాలు

వర్గం:1954 జననాలు
వర్గం:2011 మరణాలు
వర్గం:వరంగల్లు పట్టణ జిల్లా రచయితలు
వర్గం:తెలుగు కథా రచయితలు
వర్గం:తెలుగు కవులు
ఇశితా దత్తా

**ఇశితా దత్తా** (జ.1990 ఆగస్టు 28) భారతీయ సినిమా, టెలివిజన్ నటి. ఆమె దృశ్యం (2015) అనే సస్పెన్స్ థ్రిల్లర్ సినిమాలో ముఖ్యమైన పాత్రలో నటించింది. ఆమె స్టార్ ప్లస్ టెలివిజన్ ఛానల్ లో ప్రసారితమవుతున్న హిందీ సోప్ ఒపేరా "ఏక్ ఘర్ బనావూంగా" షోలో నటిస్తుంది. ఆమె ఆమె భారతీయ సినిమా నటి తనూశ్రీ దత్తా యొక్క సోదరి.

## ప్రారంభ జీవితం
ఆమె భారతదేశం జార్ఘండ్ రాస్ట్రానికి చెందిన జంషెడ్‌పూర్లో ఒక బెంగాలీ హిందూ కుటుంబంలో జన్మించింది. ఆమె జంషెడ్‌పూర్ లోని దక్షిణ భారత మహిళా సమాజం ఇంగ్లీషు మీడియం పాఠశాలలో విద్యాభ్యాసం చేసింది. ముంబైలో మీడియా స్టడీస్ పూర్తి చేసింది. ఆమె సోదరి తనూశ్రీ దత్తా కూడా టెలివిజన్ మోడల్, సినిమా నటి. తనూశ్రీ దత్తా 2005లో ఫెమినా మిస్ ఇండియా యూనివర్స్ ను గెలుచుకొన్నది.

కళాశాల విద్య పూర్తిచేసిన తదుపరి సినిమా రంగంలో చేరాలని అనుకున్నది. తన సోదరి సూచన మేరకు అనుపమ్‌ఖేర్ నటనా పాఠశాలలో చేరి మూడు నెలలు శిక్షణ పొందింది. అప్పటి నుండి ఆత్మవిశ్వాసంతో రంగస్థల నటనకు సిద్ధమైనది. ఆమె టెలివిజన్ కార్యక్రమాలలో నటించింది. ఆమె మొదటి టెలివిజన్ ఎడ్వర్‌టైజ్‌మెంటు ప్రాజెక్టు తమిళంలో ప్రారంభమైనది. ప్రకటనల రంగంలో ఆమె ప్రస్థానం ఆమె పుట్టిన రోజున జరగడం విశేషం. తరువాత ఆమె మరిన్ని ప్రకటనల షోలకు సంతకం చేసింది.

## నటనా ప్రస్థానం
ఆమె 2012 లో తెలుగు సినిమా **చాణక్యుడు** సినిమా ద్వారా నటనా ప్రస్థానాన్ని ప్రారంభించింది. సోదరి తనూశ్రీ దత్తాతో కలసి హెచ్.ఆర్ శ్రీకాంత్ దర్శకత్వంలో నియాజ్ అహ్మద్ నిర్మాణ సారథ్యంలో నిర్మించబడుతున్న "యేనీడు మనసాలి" సినిమాలో నటించారు. కానీ ఆ సినిమా అసంపూర్తిగా ఆగిపోయి, విడుదల కాలేదు. ఆమె సోప్ ఒపేరా ఏక్ ఘర్ బనావూంగా షోలో ప్రధాన పాత్రలో నటిస్తున్నది.

ఆమె బాలీవుడ్ లో 2015 లో ఏక్షన్ డ్రామా దృశ్యం ద్వారా ప్రవేశించింది. ఆ సినిమాలో అజయ్ దేవగన్, టబు, శ్రియా శరణ్ లతో నటించింది. ఆ చిత్రంలో ఆమె అజయ్ దేవగన్ కుమార్తె పాత్రను పోషించింది. ఆమె కపిల్ శర్మతో కలసి ఫిరంగి సినిమాలో పనిచేస్తున్నది.

## వ్యక్తిగత జీవితం
ఇశితా దత్తా టెలివిజన్, సినిమా నటుడు వత్సల్ సేథ్ ను ప్రేమించి కొన్నాళ్ళు డేటింగ్ చేసింది. ఇద్దరూ కలసి అనేక టెలివిజన్ కార్యక్రమాలు, బాలీవుడ్ సినిమాలలో నటించారు. 2016 లో "రిష్టోన్ కా సౌదాగర్ బాజీగర్" అనే టెలివిజన్ సిరీస్ లో పనిచేసారు. ఇశితా, వట్సాల్‌లు 2017 నవంబరు 28న ముంబైలో ఇస్కాన్ దేవాలయంలో వివాహం చేసుకున్నారు.

## ఫిల్మోగ్రఫీ

## టెలివిజన్

## అవార్డులు , నామినేషన్లు
ఇశితా దత్తా ఏక్ ఘర్ బనావూంగా షోలో చేసిన కృషికి గానూ ఈ క్రింది పురస్కారాలు, నామినేషన్లు పొందింది.

## మూలాలు

## ఇతర లింకులు

* 

వర్గం:1990 జననాలు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:బెంగాలీ వ్యక్తులు
వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:జీవిస్తున్న ప్రజలు
జె. శివకుమార్

**శివకుమార్ జయకుమార్** (జె.శివకుమార్) భారతీయ సినిమా దర్శకుడు. ఆయన "శివ" లేదా "సిరూతై శివ"గా సుప్రసిద్ధుడు. ఆయన తమిళ సినిమా రంగంలో ఛాయాగ్రాహకుడుగానూ, దర్శకునిగా, నటునిగా తన సేవలనందించాడు. 

## వ్యక్తిగత జీవితం
శివ కుమార్ చెన్నైలో డాక్యుమెంటరీ ఫోటోగ్రాఫర్ అయిన జయకుమార్ కు జన్మించాడు.  ఆయన మాతృభాష తమిళం. ప్రముఖ సినిమా నిర్మాత అయిన ఎ.కె.వేలన్ మనుమడు. ఆయన సోదరుడు "బాల" కూడా మలయాళ, తమిళ సినిమా నటుడు. అతడు అనేక టెలివిజన్ కార్యక్రమాలలో వ్యాఖ్యాతగా కూడా వ్యవహరించాడు. సినిమా ఫోటోగ్రాఫర్ కాక ముందు పైన్ ఆర్ట్స్ ముఖ్యంగా కవితలు, చిన్న నాటకాల రచయితగా మంచి ఉత్సుకత ఉండేది. తమిళనాడులో ఆయనకు ఉత్తమ ఉపన్యాసకుడు పురస్కారం మూడుసార్లు వచ్చింది. ప్రతీ రోజూ తన చుట్టూ జరుగుతున్న కొత్త విషయాలను పరిశీలించి రచనలు చేసేవాడు. ఈ విషయాలు దర్శకునిగా కావడానికి దోహదపడ్డాయి. 

## కెరీర్
ఆయన చిత్ర నిర్మాతగా కావాలని కోరుకున్నప్పటికీ ఫోటోగ్రఫీ రంగాన్ని ఎంచుకున్నాడు. ఆయన 1998లో అడయార్ ఫిలిం ఇనిస్టిట్యూట్ నుండి బంగారు పతకాన్ని పొందాడు. ఆయన సినిమా ఛాయాగ్రాహకుడైన "జయన్ విన్సెంట్"తో కలసి పనిచేసాడు. తరువాత ఆయన హైదరాబాద్ వచ్చి దగ్గుబాటి వెంకటేష్ నటించిన సినిమా జయం మనదేరా (2000 సినిమా)లో ఆపరేటివ్ కెమేరామన్ గా పనిచేసాడు. 2002 లో ఆయన స్వతంత్రంగా సినిమా ఛాయాగ్రాహకునిగా తన సేవలను ప్రారంభించాడు. ఆయన సోదరుడు "బాల" చిత్రపరిశ్రమలో చేరిన తరువాత, ఆయన ఛాయాగ్రాహకునిగా తన సేవలను ప్రారంభించి సుమారు 15 చిత్రాలకు పనిచేసాడు. 

2008 లో తెలుగు సినిమా నటుడు గోపీచంద్ ప్రధాన పాత్రకోసం ఒక కథను చెప్పాడు. గోపీచంద్, అనుష్కాశెట్టి లతో శౌర్యం సినిమాకు దర్శకత్వం వహించాడు. తరువాత సంవత్సరాలలో ఆయన రెండవ చిత్రం కూడా గోపీచంద్ తో చేసాడు. 2011లో శివ తమిళ సినిమా రంగంలో సిరుతై చిత్రంలో దర్శకునిగా ప్రవేశించాడు. తెలుగులో ఎస్.ఎస్.రాజమౌళి దర్శకత్వం వహించిన విక్రమార్కుడు సినిమా యొక్క రీమేక్ ఇది. ఈ చిత్రంలో ప్రధాన పాత్రలో కార్తీ నటించాడు ఈ చిత్రం ఆర్థికంగా విజయం సాధించింది. ఈ విజయంతో ఆయన "సిరుతై శివ"గా మారిపోయారు. ఆయన దర్శకత్వం వహించిన నాల్గవ సినిమా దరువు 2012 మేలో విడుదలైంది. 

2011 డిసెంబరులో ఆయన విజయా ప్రొడక్షన్స్ ద్వారా సంతకం చేసి అజిత్ కుమార్ ప్రధాన పాత్రతో నటించిన చిత్రానికి పనిచేసాడు. అజిత్ కుమార్ ఆ చిత్రానికి స్క్రిప్టు తయారీని గ్రామీణ కథగా మలచాలని కోరాడు. కానీ దీని నిర్మాణం 2013 వరకు జరుగలేదు. ఆయన అజిత్ తో "వీరం" అనే చిత్రాన్ని చేసాడు. ఆర్థికంగా ఇది అతి పెద్ద విజయం సాధించింది. ఈచిత్రం 2014 జనవరిలో విడుదల అయింది. ఆయన తమిళంలో మూడవ సినిమా "వేదాలం" అజిత్ తో పాటు నటులుగ శ్రుతి హాసన్, రాహుల్ దేవ్ లతో చేసాడు. ఇది అజిత్ తో కలసి చేసిన అతి పెద్ద సినిమా. ఇది ఆగస్టు 2017 లో విడుదలైంది. 

## ఫిల్మోగ్రఫీ

### ఛాయాగ్రాహకునిగా

### దర్శకునిగా

## మూలాలు

## బయటి లింకులు
* 
* 

వర్గం:తెలుగు సినిమా దర్శకులు
వర్గం:తెలుగు సినిమా ఛాయాగ్రహకులు
వర్గం:తమిళ సినిమా దర్శకులు
రామగిరి మండలం (సెంటనరీ కాలనీ)

**రామగిరి మండలం**, తెలంగాణ రాష్ట్రం, పెద్దపల్లి జిల్లా, రామగిరి అనే పేరుతో ఏర్పడిన కొత్త  మండలం.దీని పరిపాలనా ప్రధాన కేంద్రం సెంటనరీ కాలనీ. 
[220x220px|thumb|[రామగిరిఖిల్లా|రామగిరి కోట నుండి ప్రకృతి దృశ్యం]]
2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.  దానికి ముందు ఈ మండలం కరీంనగర్ జిల్లా లో ఉండేది.    ప్రస్తుతం ఈ మండలం మంథని రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో 15  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు. ఇక్కడికి సమీపంలో రామగిరి కోట ఉంది.

## గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 171 చ.కి.మీ. కాగా, జనాభా 45,768. జనాభాలో పురుషులు 23,325 కాగా, స్త్రీల సంఖ్య 22,443. మండలంలో 12,002 గృహాలున్నాయి.

## 2016 లో ఏర్పడిన మండలం

[thumb|220x220px|[రామగిరిఖిల్లా|రామగిరి కోట]]
లోగడ రామగిరి (సెంటనరీ కాలనీ) గ్రామం కరీనగర్ జిల్లా, మంథని రెవెన్యూ డివిజను పరిధిలోని కమాన్‌పూర్ మండలానికి చెందినది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా రామగిరి మండలం పేరుతో సెంటనరీ కాలనీ మండల ప్రధాన కేంద్రంగా ఉండేలాగున (0+15) పదిహేను గ్రామాలుతో నూతన మండలంగా పెద్దపల్లి జిల్లా,మంథని రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

## మండలం లోని గ్రామాలు

### రెవెన్యూ గ్రామాలు
# ముస్తియల్
# ఉప్పర్లకేసారం
# లంకకేసారం
# కల్వచర్ల
# నాగేపల్లి
# పన్నూర్
# బేగంపేట
# సుందిళ్ల
#జల్లారం
# రత్నాపూర్
# ఆదివారంపేట
# లద్నాపూర్
# బుధవారంపేట

గమనిక:నిర్జన గ్రామాలు రెండు పరిగణించబడలేదు

## మూలాలు

## వెలుపలి లింకులు

వర్గం:2016 లో ఏర్పాటైన తెలంగాణ మండలాలు